**Leonardo da Vinci projektnap**

Négy helyszínen, forgószínpad-szerűen párhuzamosan, 4 csapatban dolgoznak a gyerekek.

1. helyszín: Szövegértés

Elolvassák a gyerekek a Szitakötő folyóirat Leonardo da Vinciről szóló szövegét. 5-5 db igaz-hamis állítást fogalmaznak meg hozzá és 3-3 kérdést tesznek fel a szöveggel kapcsolatban. A mentor segítségével megbeszélik az ismeretlen szavakat.

1. helyszín: Játékos mozgás

A „tűz,víz, repülő” c. játék ötletére Leonardo da Vinci találmányai szerint kell mozogni. Pl: repülő (mérlegállás), falvédő gép (fal mellé kell szorosan állni), mozsár (kicsire össze kell kuporodni, mint egy lövedék).

1. helyszín: Tanulmányrajz készítése

Miután alaposan megfigyelték a tenyerüket vagy egy falevelet a gyerekek, azután tanulmányrajzot készítenek, mint Leonardo da Vinci. Visszajelzést kérhetünk, hogy mennyire volt nehéz az aprólékos megfigyelés, a türelem? Mennyi időre van szükség az ilyen munkához?

1. helyszín: Látogatás Leonardo da Vinci műhelyébe

A digitális kultúra adta lehetőségként a mozaweb honlapon 3 dimenziós változatban megnézhetjük a gyerekekkel a műhelyt, az alkotásokat, a találmányokat (milyenek lettek volna, ha elkészülnek).

https://www.mozaweb.hu/hu/Extra-3D\_modell-em\_Leonardo\_em\_da\_Vinci\_muhelyeben\_Firenze\_16\_szazad-38597